એ જ પ્રમાણે કરવેરાની સંડોવણી 50 લાખની હશે તો હાઇકોર્ટમાં અપીલ કરી શકશે. હાલમાં હાઇકોર્ટમાં અપીલ કરવા માટેની લઘુતમ મર્યાદા 20 લાખ રૂપિયાની છે, તે જ રીતે સુપ્રીમ કોર્ટમાં અપીલ માટેની લઘુતમ કર સંડોવણીની મર્યાદા રૂપિયા 25 લાખથી વધારીને રૂપિયા એક કરોડ કરવામાં આવી છે. સરકારના આ નિર્ણયને પગલે પ્રત્યક્ષ અને પરોક્ષ એમ બંને કરવેરાના કિસ્સામાં કાનૂની કેસની સંખ્યા ઘટશે. નાણામંત્રાલયે નિવેદનમાં જણાવ્યું હતું કે આ નિર્ણયને પગલે કરવેરા વિભાગો ઊંચી રકમના કેસમાં કાનૂની કાર્યવાહી કરવા પર વધુ ધ્યાન આપી શકશે. કરદાતાની મુશ્કેલીઓ ઘટાડવા, કરવેરા ક્ષેત્રે કાનૂની કેસની સંખ્યા ઘટાડવા તેમજ ઇઝ ઓફ ડુંઇગ બિઝનેસસુવિધા વધારવા માટે સરકાર અપીલ માટેની લઘુતમ રકમ વધારવા લાંબા સમયથી વિચારી રહી હતી.